วัดหนองมงคล
วัดหนองมงคล ตั้งอยู่เลขที่ 96 หมู่ที่ 7 ตำบลธงชัย อำเภอบางสะพาน จังหวัดประจวบคีรีขันธ์ เป็นวัดราษฎร์ สังกัดคณะสงฆ์มหานิกายเถรวาท ชาวบ้านส่วนใหญ่นับถือพระพุทธศาสนา 
มีวัดประจำหมู่บ้าน 1 แห่ง และ โรงเรียนระดับพื้นฐาน 1 โรง เส้นทางคมนาคมสายหลักคือถนนบางสะพาน – ท่าหล่อ หนองระแวง ด้านเศรษฐกิจ ชาวบ้านประกอบอาชีพเกษตรกรรม-ประมง เป็นส่วนใหญ่
วัดหนองมงคล เริ่มสร้างเมื่อ พ.ศ. 2484 เดิมชาวบ้านหนองมงคลต้องเดินทางไปทำบุญที่วัดดอนยาง ต้องเดินทางเป็นระยะทางถึง 5 กิโลเมตร ซึ่งลำบากมาก หลวงพ่อเคล้า (พระครูศีลาธการี) เจ้าอาวาสวัดดอนยางได้ปรึกษากับครูใหญ่โรงเรียนวัดดอนยาง ชื่อครูทัน ดวงเนตรและชาวบ้านว่าจะสร้างวัดอีก 1 วัด คือวัดหนองมงคล ผู้นำสร้างคือหลวงพ่อเคล้า(พระครูศีลาธิการี)เจ้าอาวาสวัดดอนยาง ได้แต่งตั้งกรรมการขึ้นมา 1 ชุด โดยมีนายใย ครุฑเสม ผู้ใหญ่บ้านหนองมงคล ได้บริจาคที่จำนวน 9 ไร่เศษ และครูประมวล เทียนส่งรัศมี ครูใหญ่โรงเรียนบ้านหนองมงคล นายเจือ วงศ์ทัพ นายแดง เกลื่อนพันธ์ นายจันทร์ เกลื่อนพันธ์ นายปราง เขียวขำ นายดำ ครุฑธา นายทิมครุฑธา พร้อมด้วยชาวบ้านหนองมงคลได้ช่วยกันสร้างกุฏิ พร้อมหอฉันมุงจาก 1 หลัง และได้นิมนต์หลวงพ่อช่วง วิสารโธ จากวัดดอนยาง มาอยู่จำพรรษา ในปี 2484 มีพระจำพรรษา 5 รูป ได้ตั้งชื่อวัดตามชื่อหมู่บ้านว่า วัดหนองมงคล และได้มีการเปลี่ยนแปลงพัฒนาเรื่อยมา และได้มีผู้ศรัทธาบริจาคที่ดินถวายอีก 2 ไร่ 2 งาน 21 ตารางวา พื้นที่ตั้งวัดเป็นที่ดอนทรายห่างจากทะเลประมาณ 200 เมตร มีเนื้อที่ตั้งวัด ๖ ไร่ ๓ งาน ๕๘ ตารางวา โฉนดที่ดิน เลขที่ ๑๖๓๘๓ มีที่ธรณีสงฆ์ จำนวน 1 แห่ง เนื้อท่ 2 ไร่ 2 งาน 21 ตารางวา โฉนดที่ดิน เลขที่ 16886
วัดหนองมงคล ได้รับพระราชทานวิสุงคามสีมาเมื่อวันที่ 22 กันยายน พ.ศ. 2546 เขตวิสุงคามสีมา กว้าง 30 เมตร ยาว 60 เมตร งวดที่ 4 ประจำปี 2546
ข้อมูล สืบค้นจัดทำโดยพระอธิการวัชรินทร์ กนฺตสีโลตำบลธงชัย
วัดหนองมงคล เริ่มสร้าง พ.ศ. ๒๔๘๔ เดิมชาวบ้านหนองมงคลต้องไปทำบุญที่วัดดอนยาง ต้องเดินทางไปเป็นระยะทาง ๕ กิโลเมตร ลำบากมากหลวงพ่อเคล้าเจ้าอาวาสวัดดอนยาง ได้ปรึกษากับครูใหญ่โรงเรียนวัดดอนยาง ชื่อครูทัน ดวงเนตร 
จะสร้างวัดขึ้นอีก ๑ วัด คือ วัดหนองมงคล ผู้นำสร้างวัดมีหลวงพ่อเคล้า (พระครูศีลาธิการี) เจ้าอาวาสวัดดอนยาง และให้ครูทัน ดวงเนตร ครูใหญ่โรงเรียนวัดดอนยาง ได้แต่งตั้งกรรมขึ้น ๑ ชุด โดยมีนายใย ครุฑเสม ผู้ใหญ่บ้านหนองมงคล 
ได้บริจาคที่จำนวน ๙ ไร่เศษ และมีครูประมวล เทียนส่งรัศมี ครูใหญ่โรงเรียนหนองมงคล นายเจือ วงศ์ทัพ, นายแดง เกลื่อนพันธ์, นายจันทร์ เกลื่อนพันธ์, นายปราง เขียวขำ. นายดำ ครุฑธา, นายทิม ครุฑธา พร้อมด้วยชาวบ้านหนองมงคล 
ได้ช่วยกันสร้างกุฏิ พร้อมหอฉันมุงจาก ๑ หลัง ถวายหลวงพ่อช่วง วิสารโท มาจากวัดดอนยาง เป็นเจ้าอาวาสปี พ.ศ. ๒๔๘๔ มีพระจำพรรษา ๕ รูป โดยมีนายใย ครุฑเสม ผู้ใหญ่บ้านหนองมงคล และครูทัน ดวงเนตร ครูใหญ่โรงเรียนวัดดอนยาง
ครูประมวล เทียนส่งรัศมี ครูใหญ่โรงเรียนหนองมงคล ดำเนินการเมื่อปี พ.ศ. ๒๔๘๔ นายใย ครุฑเสม ผู้ใหญ่บ้านหนองมงคล ครูประมวล เทียนส่งรัศมี ครูใหญ่โรงเรียนหนองมงคล และคณะกรรมการ ได้ตั้งชื่อวัดตามชื่อหมู่บ้านว่า วัดหนองมงคล 
ที่ดินตั้งวัดครั้งแรกมีเนื้อที่ ๙ ไร่ ๕ งาน ๗๙ ตารางวา โฉนดที่ดิน เลขที่ 16383 และ 16886
• สังกัดคณะสงฆ์มหานิกาย ได้รับพระราชทานวิสุงคามสีมา ประกาศ ณ วันที่ ๒๒ กันยายน พ.ศ. ๒๕๔๖ ประกาศราชกิจจานุเบกษางวดที่ ๔ ประจำปี ๒๕๔๖ ฉบับประกาศทั่วไป เล่มที่ ๑๒๐ ตอนที่ ๘๗ ง วันที่ ๓๐ ตุลาคม พ.ศ. ๒๕๔๖ (หมายเหตุ) "จากการสืบค้น" การเริ่มสร้างวัดก่อตั้งวัดปี พ.ศ. ๒๔๘๔ เนื่องจากเป็นวัดที่ตกสำรวจไม่มีเอกสารข้อมูลยืนยัน (ยกเป็นวัดที่ตกสำรวจหลังปี ๒๔๘๔) จากการสืบค้นจากผู้รู้ในชุมชนว่าวัดสร้างขึ้นทีหลังโรงเรียนบ้านหนองมงคล
*ประวัติความเป็นมา เนื่องจากพระวัชรินทร์ กนฺตสีโล และพระสนิท อาภากโร วัดหนองมงคล ได้ไปอยู่ปฏิบัติธรรมกับหลวงพ่อสำราญ (หลวงพ่อกล้วย) ธมฺมธุโร ที่ป่าช้า วัดป่าธรรมอุทยาน จังหวัดขอนแก่น และได้จำพรรษา
๑ พรรษา (รวม ๖ เดือน) ในปี พ.ศ. ๒๕๔๑ และในปี พ.ศ. ๒๕๔๘ พระอธิการปริมาณ อนาลโย เจ้าอาวาส ได้ลาสิกขา และได้แต่งตั้งพระวัชรินทร์ กนฺสีโล ขึ้นรักษาการแทนเจ้าอาวาส 
ในปี พ.ศ. ๒๕๔๙ แต่งตั้งพระวัชรินทร์ กนฺตสีโล เป็นเจ้าอาวาสวัดหนองมงคล และได้รับความเมตตาจากหลวงพ่อสำราญ (หลวงพ่อกล้วย) ธมฺมธุโร วัดป่าธรรมอุทยาน จังหวัดขอนแก่น จะสร้างพระใหญ่ให้ 
โดยมี ดร.สาโรจน์ ดร.อัญชลี นายศรัล ลีสวรรค์ ท.พ.หญิงอลิสา ลีสวรรค์ เจ้าภาพอุปถัมภ์ เพื่อยกระดับจิตศรัทธาของญาติโยมชาวบ้านให้กลับมาเหมือนดังเดิม และได้มาดูสถานที่สร้างพระพร้อมคณะ ในวันที่ ๓ เดือนกรกฎาคม 
พ.ศ. ๒๕๔๙ และได้ให้สร้างฐานพระไว้ องค์พระ ๔ x ๔ เมตร
และได้เปลี่ยนนามมาเป็น พระพุทธรัตนมณีมหามงคลชัย ตามชื่อหมู่บ้านชุมชนหนองมงคล-ชัยมงคล
พระครูมงคลวาปีภิบาล อดีตเจ้าอาวาสวัดหนองมงคล
นามเดิม ชื่อแม้น นามสกุล หอมยี่สุ่น วิทยฐานะ ชั้นประถมปีที่ ๒ อาชีพ กสิกรรม
บิดา นายเรือง มารดา นางแต้ม สีเนื้อ ดำแดง สัณฐาน สันทัด ตำหนิ หลังมือข้างขวา
เกิดวันพฤหัสบดีที่ ๖ มิถุนายน พ.ศ. ๒๔๕๕ แรม ๗ ค่ำ เดือน ๗ ปีชวด ตำบลไร่ส้ม อำเภอเมือง จังหวัดเพชรบุรี 
อุปสมบท
วิทยฐานะ นักธรรมชันโท ในเวลาที่จำพรรษาอยู่ที่จังหวัดเพชรบุรี เป็นครูสอนพระปริยัติธรรมตามสำนักเรียนต่าง ๆ ในเขตนั้น เป็นผู้ทรงพระปาฏิโมกข์
-หลังจากที่ท่านได้อุปสมบทเป็นพระภิกษุในพระพุทธศาสนาแล้ว ท่านได้ปฏิบัติศาสนกิจโดยตลอดและมีศีลจริยวัตรงดงาม เป็นเจ้าอาวาสที่รับการแต่งตั้งอย่างเป็นทางการรูปแรก เมื่อปี พ.ศ. ๒๕๐๑
ใช้ชีวิตในสมณเพศ ถึง พ.ศ. ๒๕๓๖ วันอาทิตย์ที่ ๒๖ ธันวาคม พ.ศ. ๒๕๓๖ ท่านได้ถึงมรณภาพด้วยโรคปอดเรื้อรัง ภาวะหายใจวาย ณ ที่โรงพยาบาลจังหวัดประจวบคีรีขันธ์ 
เวลา ๐๗.๐๕ น. รวมสิริอายุได้ ๘๑ ปี ๖ เดือน ๒๐ วัน รวม ๖๑ พรรษา
-พระราชทานเพลิง พระครูมงคลวาปีภิบาล (แม้น ปณฺฑิโต) อดีตเจ้าอาวาสวัดหนองมงคล ในวันอาทิตย์ที่ ๑๑ เมษายน พ.ศ. ๒๕๔๗
เจ้าอาวาสปัจจุบัน พระอธิการวัชรินทร์ กนฺตสีโล อายุ 43 ปี พรรษา 19 นักธรรมชั้นเอก, ปบส. ปริญญาตรีพุทธศาสตรบัณฑิต ใช้แบบแผนกฎระเบียบของหลักธรรมวินัย รู้จักหน้าที่ เสียสละ รักสามัคคี การปกครองแบบครอบครัวพ่อดูแลอบรมลูก แบบอาจารย์กับศิษย์ พี่ปกครองดูแลน้อง หมั่นประชุมทำวัตรเช้าเย็น แนะนำตักเตือนสอดส่องดูแลให้
ทำกิจของสงฆ์ ประพฤติปฏิบัติข้อวัตรตามความเหมาะสมแก่สมณะสารูป ให้ความเคารพเกื้อกูลซึ่งกันและกันตามพรรษาอายุ วัยวุฒิคุณวุฒิ ไม่เกี่ยวข้องกับยาเสพติดผิดกฎหมายให้โทษเป็นต้น
แรกเริ่มเดิมทีที่ศาสนสถานคือวัดมีพระภิกษุเข้ามาอยู่ประจำ ก็มีศรัทธาจากชุมชนเข้ามาทำบุญนำบุตรหลานเข้ามาบวชเรียนเป็นภิกษุสารเณร การศาสนศึกษาก็เข้ามามีบทบาท การศึกษาเรียนรู้ก็เป็นแบบพ่ออบรมลูก พี่สอนน้องกันไป 
การเรียนการศึกษาก็เพื่อให้รู้เข้าใจในหลักพระธรรมวินัยตามสภาพความเป็นอยู่ และนำถ่ายทอดเผยแผ่ต่อชุมชนเป็นครั้งคราว ต่อมาเมื่อการศึกษาเริ่มมีการพัฒนามากขึ้น ก็มีการพัฒนาศาสนสถานศาสนศึกษาศาสนบุคคลให้มีการศึกษาที่ดีขึ้น 
มีสถานที่เรียนมีการเรียนการสอนสอบวัดภูมิความรู้ของผู้เรียน การตั้งโรงเรียนพระปริยัติธรรมแผนกธรรมบาลีก็เกิดขึ้น วัดใดสำนักใดมีการจัดการเรียนการสอนที่มั่นคงมีศาสนธรรมมาก วัดก็พัฒนาขึ้นตามมาตามลำดับ 
บ้านชัยมงคล หมู่ที่ ๑๐ บ้านดอนสูง หมู่ที่ ๑๑ อยู่ในเขต ตำบลธงชัย อำเภอบางสะพาน 
วัดหนองมงคล ได้จัดตั้งโรงเรียนพระปริยัติธรรมแผนกธรรม เปิดสอนเมื่อ พ.ศ. ๒๕๓๕
ประชาชนส่วนใหญ่นับถือศาสนาพุทธเถรวาท ประเพณีต่างๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง ศิลปวัฒนธรรมท้องถิ่นที่เป็นที่รู้จักโดยทั่วไป คือ ประเพณีสงกรานต์, ประเพณีทำบุญแห่เทียน เข้าพรรษา, อุปสมบทบวชพระ, 
ประเพณีทำบุญรับ–ส่งตายาย, ประเพณีออกพรรษา – ตักบาตรเทโว, ประเพณีลอยกระทง, ประเพณีแต่งงาน ดนตรีพื้นบ้าน กลองยาว รำวงย้อนยุกต์, ลงแขกเกี่ยวข้าว, งานศพ สวดมาลัย, ฯลฯ[ข้อมูล: นายจำนงค์ ปิ่นศิริ.//(๒๘ ก.พ ๒๕๕๗).//รองนายก อบต.ต.ธงชัย..//]
ข้อมูลพื้นฐานของตำบลธงชัย